Centro Escolar University

Ing Centro Escolar University () metung yang privadung universidad king Filipinas. Deng mitatag kaniti kanitang  3 ya ing Juniu, 1907 adwa lang babai, i Librada Avelino ampo i Carmen de Luna. Centro Escolar de Señoritas ing mumuna nang lagyu. Ngeni, atlu ya campus ining universidad, ing Mendiola Campus king Dalang Mendiola king Menila, ing Malolos Campus a mitatag kanitang 1978 king dake nang pangulu ning Malolos Lakanbalen king lalawigan ning Bulacan, ampo ing bayung dili, ing Makati Campus, a mibusni ketang 2005 king Central Business District ning Makati Lakanbalen. Kayabe ya king suge (system o network) ning universidad ing Parañaque anggang misara ya ini ketang decadang 1990.

Makaparikiil ya ing uiversidad king pamanuru at pamagsane da reng kayanakan a Filipinu kareng sanga ning alit (arts), humanidades, ciencia at kayanib ning medicina. Kilala ya murin ing CEU kareng mayayari king cursung Dentistry at Pharmacy. Kikilalanan (accredited) no ning Federation of Accrediting Agencies of the Philippines deng eganagana nang programa ning uiversidad king Level 2 ampong Level 3. Ing CEU ing mumunang uiversidad ning Filipinas a mirinan pamipatune (certification) ning ISO:9001 kareng kayang campus, metung a bageng magsilbing magpatas king uri ning pamanyuyu o serviciu na kareng kayang magaral. Mirinan ya muring ganap a pamagsarili (full autonomy status) ibat king   Commission on Higher Education ing universidad. Makalista ya king w:Philippine Stock Exchange ing universidad king lalam ning sagisag a CEU.  Ngening 2007 ne pagmasusyan ning universidad ing dinalan a banwa ning kayang pangatatag.

Suglung a Palwal

Centro Escolar University's official website
Centro Escolar University Malolos Campus webpage 
Centro Escolar University's webpage at the Philippine Stock Exchange 

Ding Universidad at Colegiu king Filipinas